6. 6. 87 De Europæiske Fællesskabers Tidende Nr. L 146/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1580/87 af 2. juni 1987 om indgåelse af aftalen mellem Det europæiske økonomiske Fællesskab og rege- ringen for republikken Gambia om fiskeri ud for Gambia og fastsættelse af bestemmelserne for dens anvendelse RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 43, under henvisning til akten vedrørende Spaniens og Portu- gals tiltrædelse, særlig artikel 155, stk. 2, litra b), under henvisning til forslag fra Kommissionen (!), under henvisning til udtalelse fra Europa-Parlamentet ?), og ud fra følgende betragtninger : Fællesskabet og Gambia har forhandlet og paraferet en aftale om fiskeri ud for Gambia, som indeholder nye fiskerimuligheder for Fællesskabets fiskere i farvande, der hører under republikken Gambias højhedsområde eller jurisdiktion ; i henhold til artikel 155, stk. 2, litra b), i tiltrædelsesakten fastlægger Rådet passende nærmere bestemmelser for helt eller delvis at tage hensyn til De kanariske Øers interesser i forbindelse med de afgørelser, det i hvert enkelt tilfælde vedtager med henblik på indgåelse af fiskeriaftaler med tredjelande ; de pågældende nærmere bestemmelser bør fastlægges i det foreliggende tilfælde ; det er i Fællesskabets interesse at godkende denne aftale — () EFT nr. C 42 af 20. 2. 1987, s. 10. (?) Udtalelse afgivet den 15. maj 1987 (endnu ikke offentliggjort i Tidende). UDSTEDT FØLGENDE FORORDNING : Artikel 1 Aftalen mellem Det europæiske økonomiske Fællesskab og regeringen for republikken Gambia om fiskeri ud for Gambia godkendes på Fællesskabets vegne. Teksten til aftalen er knyttet til denne forordning. Artikel 2 For at tage hensyn til De kanariske Øers interesser gælder aftalen samt, i det omfang det er nødvendigt for dens anvendelse, den fælles fiskeripolitiks bestemmelser vedrø- rende bevarelse og forvaltning af fiskeressourcerne lige- ledes for fartøjer, der fører spansk flag, og som på varig . måde er optaget i de lokale kompetente myndigheders registre (registros de base) på De kanariske Øer på de betingelser, der er fastsat i note 6 i bilag I til Rådets forordning (EØF) nr. 570/86 af 24. februar 1986 vedrø- rende definition af begrebet »varer med oprindelsesstatus« og metoder for administrativt samarbejde i samhandelen mellem Fællesskabets toldområde, Ceuta og Melilla og De kanariske Øer (?). Artikel 3 Formanden for Rådet foranstalter den notifikation, der er omhandlet i artikel 17 i aftalen. Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende. (?) EFT nr. L 56 af 1. 3. 1986, s. 1.